open-index/open-wikipedia-markdown huggingface dataset:
Ալեքսանդր Լալայան

**Ալեքսանդր Արծրունու Լալայան** (), հայ բժիշկ, հոգեբան։ Բժշկական գիտությունների դոկտոր (1986), պրոֆեսոր (1987)։ ՀԽՍՀ գիտության վաստակավոր գործիչ (1967)։

## Կենսագրություն
Ալեքսանդր Լալայանը ծնվել է Լենինականում։ 1946 թվականին ավարտել է Երևանի պետական բժշկական ինստիտուտը, 1949 թվականին՝ Հայաստանի պետական մանկավարժական ինստիտուտը։ 1954-1983 թվականներին եղել է Ֆիզիկական կուլտուրայի հայկական պետական ինստիտուտի հոգեբանության և մանկավարժության ամբիոնի վարիչ։ Աշխատանքները վերաբերում են բժշկության պատմությանը, սպորտի հոգեբանությանը, ռուս-հայկական բժշկագիտական կապերի պատմությանը և այլն։ 1976 թվականից սպորտի հոգեբանության եվրոպական դաշնության անդամ։

## Մրցանակներ
* Խաչատուր Աբովյանի անվան մեդալ
* ՀԽՍՀ գիտության վաստակավոր գործիչ

## Երկեր
* Էմոցիոնալ հիշողությունը սպորտում (Մեթոդական նամակ) 1958։
* Սպորտային մրցման հոգեբանական հարցեր, Երևան, 1959։
* Ակնարկներ բասկետբոլի հոգեբանության վերաբերյալ, 1960։
* Մարզիչը և սպորտսմենը, Երևան, 1962։
* Բասկետբոլիստի կամային որակները, Երևան, 1963 (համահեղինակ)։
* Սպորտի հոգեբանություն, Երևան, 1966։
* Դպրոցը և պրոֆեսիոնալ կողմնորոշումը, Երևան, 1977 (համահեղինակ)։
* Դպրոցականի պրոֆեսիոնալ կողմնորոշումն ընտանիքում, 1979, Երևան։
* Դասախոսական վարպետության հոգեբանական հարցերը, Երևան, 1980։
* Психологическая подготовка спортсмена, 1985.
* Բժշկական գենետիկայի խնդրագիրք, Երևան, 1989 (համահեղինակ)։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀԽՍՀ գիտության վաստակավոր գործիչներ
Կատեգորիա:ՀՊՄՀ շրջանավարտներ
Կատեգորիա:Հայ բժիշկներ
Կատեգորիա:Հայ հոգեբաններ
Կատեգորիա:Հայ պրոֆեսորներ
Սան Միգելի ամրոց (այլ կիրառումներ)

[մինի|աջից|220px|Սան Միգելի ամրոցը, [Իսպանիա]]
**Սան Միգելի ամրոց**, կարող է վերաբերվել՝
# Սան Միգելի ամրոց, պաշտպանական կառույց Իսպանիայի Ալմունյեկար քաղաքում։
# Սան Միգելի ամրոց, պաշտպանական կառույց Անգոլայի Լուանդա քաղաքում։
Լոուրենս շրջան (այլ կիրառումներ)

**Լոուրենս շրջան**, կարող է վերաբերել՝
* Լոուրենս շրջան - ԱՄՆ Ալաբամա նահանգի շրջաններից մեկը
* Լոուրենս շրջան - ԱՄՆ Թենեսի նահանգի 95 վարչական միավորներից մեկը
* Լոուրենս շրջան - ԱՄՆ Իլինոյս նահանգի 102 վարչական միավորներից մեկը
* Լոուրենս շրջան - ԱՄՆ Ինդիանա նահանգի 92 վարչական միավորներից մեկը
* Լոուրենս շրջան - ԱՄՆ Կենտուկի նահանգի 105 վարչական միավորներից մեկը
* Լոուրենս շրջան - ԱՄՆ Հարավային Դակոտա նահանգի 66 վարչական միավորներից մեկը
* Լոուրենս շրջան - ԱՄՆ Միսսիսիպի նահանգի 82 վարչական միավորներից մեկը
* Լոուրենս շրջան - ԱՄՆ Միսսուրի նահանգի 114 վարչական միավորներից մեկը
* Լոուրենս շրջան - ԱՄՆ Փենսիլվանիա նահանգի 67 վարչական միավորներից մեկը
Լոպ Յու (այլ կիրառումներ)

**Լոպ Յու**, կարող է վերաբերել՝
* Լոպ Յու - գետ Ռուսաստանում, Լոկչիմի վտակը
* Լոպ Յու - գետ Ռուսաստանում, Լոպտյուգայի վտակը
* Լոպ Յու - գետ Ռուսաստանում, Մաջայի վտակը
* Լոպյու - գետ Ռուսաստանում, Իլիչայի վտակը
* Լոպյու - գետ Ռուսաստանում, Նիվշերայի վտակը
* Լոպյու - գետ Ռուսաստանում, Վիչեգդայի վտակը
Լոպտյուգա (այլ կիրառումներ)

**Լոպտյուգա**, կարող է վերաբերել՝
* Լոպտյուգա - գետ Ռուսաստանում, Մեծ Լոպտյուգայի վտակը
* Լոպտյուգա - գետ Ռուսաստանում, Վաշկայի վտակը
Սան Պիետրո ին Մոնտորիո

**Սան Պիետրո ին Մոնտորիո** (), եկեղեցի Հռոմում։ Տեղակայված է Յանիկուլում բլրի լանջին։ 1587 թվականի ապրիլի տասներեքից եկեղեցին տիտղոսակիր է։ 2008 թվականի մարտի մեկից եկեղեցու կարդինալ քահանան Ջեյմս Ֆրենսիս Ստեֆֆորդն է։

## Պատմություն
Եկեղեցու անվանումն առաջացել է տեղի դեղնա-կարմիր հողերից։ Եկեղեցին գտնվում է հին վանքի կողքին, իսկ ողջ համալիրն ներառում է ճարտարապետական, քանդակագործության և նկարչության բազմաթիվ գլուխգործոցներ։

Ըստ գիտնականների եկեղեցին բլրի վրա կառուցվել է 9-րդ դարից ոչ շուտ։ Սակայն եկեղեցական լեգենդները այն դարձնում եմ ավելի հին։ Այս շրջանը հայտնի է նրանով, որ, ըստ լեգենդի, այստեղ է տեղադրվել Պետրոս առաքյալի խաչը։

Եկեղեցին և վանական համալիրը միջնադարում վերաբերում էին բենեդիկտաններին։ 1472 թվականին Սիքստոս IV Պապի օրոք եկեղեցու հին և վնասված հատվածները հեռացվել են։ Նոր և ավելի ամուր կառուցվեցին Մադեո դա Սիլվայի կողմից։ Հռոմի պապը օտար արքաներից գումար էր կորզում եկեղեցու շինարարության համար։ Այդ արքաներից էին Ֆրանսիայի թագավոր Լյուդովիկոս 11-րդը։ Ավելի ուշ շինարարությանը միացան նաև Կաստիլիայի թագուհի Իզաբելլան և նրա ամուսինը՝ Ֆերդինանդ II-ը։ Նրանց պատվերով 16-րդ դարի սկզբին եկեղեցում աշխատում էր ճարտարապետ Դոնատո Բրամանտեն։ Հենց այս եկեղեցուց էլ սկսվում է ճարտարապետի փայլուն կարիերան Հռոմում։ 1500 թվականին վերստեղծված եկեղեցին օծվեց Ալեքսանդր VI Պապի կողմից։ 18-19 դարերի սահմանագծում եկեղեցին ներքաշվում է բուռն քաղաքական իրադարձությունների մեջ, որի արդյունքում վնասվում է և որոշ ժամանակ գործածվում որպես հիվանդանոց։ 1876 թվականին, իտալական իշխանությունների միավորվելուց հետո արքայական տունը վանական համալիրը վաճառում է Իսպանիային։ Ներկայումս ևս այն պատկանում է Իսպանիային, և նրա կառույցներից մեկում է գտնվում Արքայական իսպանական ակադեմիան։

## Եկեղեցի
մինի|ձախից|Սան Պիետրո ին Մոնտորիո եկեղեցու ինտերիերը|350 px
Եկեղեցու գլխավոր ճակատամասը բավականին պարզ է։ Նրա մակերեսը բաժանված է երեք մասի, որն ամբողջանում է եռանկյուն ճակտոնով։ Ձևավորված է մոխրագույն սրբատաշ քարից, իսկ ընդհանուր շինությունը` կարմիր աղյուսից։ Շքամուտքը զարդարում է երկկողմ աստիճանը, որը համաչափ է ճակատամասի լայնությանը։

Եկեղեցին բաղկացած է միայն մեկ նավից։ Իսկ աբսիդը լուսավորում են երեք ուղղանկյուն պատուհաններ։

## Ծանոթագրություններ

## Արտաքին հղումներ
* Սան Պիետրո ին Մոնտորիո եկեղեցու պաշտոնական կայքը

Կատեգորիա:Հռոմի կաթոլիկ եկեղեցիներ
Կատեգորիա:Վատիկան
Աշտարակի գինու գործարան

**Աշտարակի գինու գործարան** գինեգործական ձեռնարկություն Հայաստանում։

Գտնվում էր Օշական գյուղում, ուներ բաժանմունքներ Աշտարակում և Ոսկեվազում։ Կազմակերպվել է 1932 թվականին։ 1953 թվականին շահագործման է հանձնվել գործարանի նոր շենքը։ Հագեցված է գինեգործական ժամանակակից տեխնիկայով, ունի 10000 խաղողի վերամշակման կարողություն (գինեգործական սեզոնում)։ Վերամշակվող խաղողի հիմնական տեսակը ոսկեհատն է (խարջին), որից պատրաստվում են բարձրորակ տեսակավոր գինիներ, սեղանի և թնդեցրած գինենյութեր։ Նրա «Աշտարակ», «Օշական», «Բյուրական» և «Ոսկեվազ» գինիները միջազգային է միութենական համտեսներում և ցուցահանդեսներում շահել են 10 մեդալ (3 ոսկե, 7 արծաթե)։ Խաղողի վերամշակումր գործարանում 1980 թվականին հասել է 15 հազար տոննայի։

Կատեգորիա:Հայաստանի գործարաններ
Կատեգորիա:1932 հիմնադրումներ Հայաստանում
Նիագարայի ջրվեժն ամերիկյան կողմից

**«Նիագարայի ջրվեժն ամերիկյան կողմից»** (), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Նկարիչը կտավը վրձնել է 1867 թվականին մի քանի նախնական էսքիզների և լուսանկարների հիման վրա, որոնք արել է ԱՄՆ-ի Նիագարա Ֆոլս քաղաքում։ Ներկայիս դրությամբ «Նիագարայի ջրվեժը ամերիկյան կողմից» կտավը պահպանվում և ցուցադրվում է Էդինբուրգի Շոտլանդիայի ազգային պատկերասրահում։ Ֆրեդերիկ Էդվին Չըրչը համարվում է «Հուդզոն գետի դպրոց»-ի ականավոր նկարիչներից։

## Պատմություն
[ձախից|մինի|''Նիագարա'', 1857 թվական, 102 × 230 սմ, Կորկորանի ազգային պատկերասրահ: Ներկա պահին Վաշինգտոնի [Արվեստի ազգային պատկերասրահում է գտնվում:]]
Ֆրեդերիկ Էդվին Չըրչն առաջին անգամ այս ջրվեժը կտավին է հանձնել 1857 թվականին։ Նկարիչը 1856 թվականին մի քանի անգամ այցելել է ջրվեժի մոտ հուլիսին և օգոստոսի վերջին։ Հընթացս այս այցելությունների, նա կատարել է բազմաթիվ էսքիզներ և լուսանկարներ տարբեր տեղանքներից։

«Նիագարայի ջրվեժը ամերիկյան կողմից» կտավն արձանագրեց մեծ հաջողություններ. Նյու Յորքի գեղարվեստի պատկերասրահում հազարավոր այցելուներ հիացան այս ստեղծագործությամբ։ Դրանից հետո նկարը ցուցադրությունների հանվեց երկրի արևելյան ափի խոշորագույն քաղաքներում։ Երկու անգամ այն ցուցադրվեց Մեծ Բրիտանիայում։ 1867 թվականին նկարը ցուցադրվեց Փարիզի Համաշխարհային ցուցահանդեսին։ Նույն թվականին նկարը գնվեց Վաշինգտոնի Կորկորան արվեստի պատկերասրահի կողմից։ 2014 թվականին վերոհիշյալ թանգարանի փակվելուց հետո «Նիագարայի ջրվեժը ամերիկյան կողմից» կտավը նվիրեցին Վաշինգտոնի Արվեստի ազգային պատկերասրահին։

Մյուս «Նիագարայի ջրվեժը ամերիկյան կողմից» կտավը, որը նկարվել է 1867 թվականին։ Տասը տարի անց՝ 1887 թվականին այս ստեղծագործությունը գնվել է Ջոն Ս. Քենեդու կողմից։ Վերջինս կտավը նվիրել է իր հայրենիքին՝ Շոտլանդիային, ուր ցայսօր էլ նկարը պահպանվում և ցուցադրվում է։ Այս նկարը Ֆրեդերիկ Էդվին Չըրչի միակ ստեղծագործությունն է, որը գտնվում է Եվրոպայում։

## Նկարագիր
«Նիագարայի ջրվեժը ամերիկյան կողմից» կտավում պատկերված է Նիագարայի ջրվեժը։ Այստեղ ջրվեժը պատկերված է արևելյան՝ Ամերիկյան հատվածից։ Ջրվեժի ցայտերում նկարիչը պատկերել է ծիածան։ Ֆրեդերիկ Էդվին Չըրչը նկարին հաղորդել է բնական անընդմեջ շարժունակության տպավորություն. դիտողը տեսնում ու զգում է, թե ինչպես է ջուրը դղրդյունով թափվում ներքև։

## Ոճ
մինի|''Նիագարայի ջրվեժը'' կտավի տարբերակներից մեկը
«Նիագարայի ջրվեժը ամերիկյան կողմից» ստեղծագործությունը նկարված է ռոմանտիզմի ոճով։ Այն արտացոլում է գեղագիտական սկզբունքները, որոնք բարձրացրել են գեղանկարչական արվեստը։ Չըրչը «Հուդզոն գետի դպրոց»-ի (Hudson River School) ակնառու նկարիչներից է համարվում։ Նրա գեղագիտական տեսունակությունը ռոմանտիզմի ազդեցության հետևանք է։ Ռոմանտիզմի ժանրով կատարած նկարն աչքի է ընկնում խիստ էմոցիաներով։ Այստեղ շարժումն առավել բնական ու էմոցիոնալ է պատկերված, քան ռեալիզմի չոր ու միապաղաղ դարաշրջանին բնորոշ նկարներում։

## Տես նաև
* Նիագարա (Չըրչի նկար)

## Ծանոթագրություններ

## Գրականություն
* Джонстон, Кристофер, "Ниагарский водопад с американской стороны 1867", Национальной галереи Шотландии, 1980.

## Արտաքին հղումներ
* Նիագարայի ջրվեժը 

Կատեգորիա:1867 նկարներ
Կատեգորիա:ԱՄՆ-ի արվեստ
Կատեգորիա:Բնանկարներ
Կատեգորիա:Շոտլանդիայի ազգային պատկերասրահի նկարներ
Կատեգորիա:Ֆրեդերիկ Էդվին Չըրչի նկարներ
Անուն (քերականություն)

**Անուն**, քերականության մեջ` նյութական նշանակություն ունեցող մի քանի խոսքի մասերի՝ գոյականի, ածականի, թվականի ընդհանուր անվանում։ Իբրև քերականական հասկացություն գործածվել է դեռևս անտիկ քերականագիտության մեջ։ Հին քերականներն անունն առանձնացրել են որպես ուրույն խոսքի մաս՝ հակադրելով այն այլ խոսքի մասերի և առաջին հերթին՝ բային։ Ժամանակի ընթացքում, քերականագիտության զարգացման համապատասխան, փոխվել է նրա նշանակությունը։ Արդի ըմբռնմամբ անունն առանձին խոսքի մասի ամբողջական անվանում չէ, քանի որ ընդհանուր անուն–խոսքի մասի փոխարեն ճանաչվում են միայն անվանական առանձին–առանձին խոսքի մասեր՝ գոյական անուն, ածական անուն, թվական անուն, որոնք այժմ արդեն ավելի շատ հանդես են գալիս առանց «անուն» բառի հարադրման՝ գոյական, ածական, թվական։ Ավելի սովորական են հատուկ անուն, հասարակ անուն, հավաքական անուն քերականական անվանումները, որոնք
բովանդակում են գոյականին հատուկ համապատասխան հասկացություններ։
## Գրականություն
* Անունների նշանակություն։ Значение имени Անունների ազատ հանրագիտարան

Կատեգորիա:Քերականություն
Նատալյա Եփրիկյան

**Նատալյա Անդրեևնա**, իսկական անունը *Նատալյա Արայիկի Եփրիկյան* (), «Comedy Woman» հեռուստանախագծի մասնակից և հեղինակ, երգիծական ժանրի դերասանուհի, հեռուստապրոդյուսեր։ ՈՒՀԱ-ի «Մեգապոլիս» թիմի անդամ (2004-2007)։

## Կենսագրություն
Նատալյա Եփրիկյանը ծնվել է 1978 թվականի ապրիլի 19-ին Թբիլիսիում։ Ավարտել է ֆիզիկա-մաթեմատիկական դպրոցը։ Մինչև 14 տարեկանն ապրել է Թբիլիսիում, ապա ընտանիքի հետ տեղափոխվել Մոսկվա։ Նատալյայի կրտսեր եղբայր Գարիկը երաժիշտ է։

Նատալյան ավարտել է Ռուսական տնտեսագիտական համալսարանը, մասնագիտությամբ մաթեմատիկոս-տնտեսագետ է։

## Ստեղծագործական ուղին
2006 թվականին ստեղծել է ակումբային հումորային նախագիծ՝ «Made in Woman» անունով. 2008 թվականի նոյեմբերի 21-ին շոուն եթեր է դուրս եկել ռուսական TНT հեռուստաընկերությա միջոցով, իսկ ավելի ուշ փոխել անունը՝ «Comedy Woman»:

Մասնակցել է «Ունիվեր» սերիալի ստեղծմանը՝ որպես երկխոսությունների հեղինակ։ 2012 թվականին վարել է «ՆՏՎ-ն առավոտյան» հաղորդաշարը։

2015 թվականի հուլիսին նկարահանվել է «Ռեկորդ օրկեստր» խմբի «Լադա Սեդան» տեսահոլովակում

### ՈՒՀԱ
* ՈՒՀԱ Պրեմիեր Լիգայի չեմպիոն — 2004
* ՈՒՀԱ Բարձրագույն լիգայի չեմպիոն — 2005
* «Փոքր Կիվին» մրցանակիր — 2005

### Մասնակցել է հեռուստաշոուների
* Comedy Woman (2008 թ.):
* Փառք Աստծո, դու եկար.
* Ով է ուզում դառնալ միլիոնատեր (2008, 2009).
* Ինտուիցիան
* Cosmopolitan Տեսատարբերակ
* Երեկոյան ուրգանտ (թողարկումներ 148 և 324)
* Ուղեկցորդը (2016 թ.)

## Ծանոթագրություններ

Կատեգորիա:Ռուսահայ դերասանուհիներ
Կատեգորիա:Ռուսահայ պրոդյուսերներ
Կվանգջու

**Կվանգջու** (հանգըլ՝ 광주, հանջա՝ 光州), Հարավային Կորեայի մեծությամբ վեցերորդ քաղաքը։ Անմիջական ենթակայության քաղաք է, չի մտնում որևէ նահանգի կազմի մեջ, սակայն այստեղ է տեղակայված Հարավային Ջոլա նահանգի կառավարությունը։

## Անվանում
*Կվանգ* (광, չինական գիր՝ 光) նշանակում է «լույս», իսկ *ջու* (주, չինական գիր՝ 州) նշանակում է «նահանգ»։

## Պատմություն
Քաղաքը հիմնադրվել է մ․թ․ա․ 57 թվականին։ Բեկչե պետության ժամանակ եղել է վարչական կենտրոններից մեկը։ Այստեղ է ծագել կորեական պոեզիայի *[[կասա]]* ոճը։

1914 թվականին քաղաքը Սեուլի հետ է կապվել երկաթուղու միջոցով։ Դրանից հետո սկսել է բուռն զարգանալ արդյունաբերությունը։

1929 թվականին ճապոնական գաղութային կառավարման ազատագրման ժամանակաշրջանում, ճապոնական և կորեական ուսանողների հակամարտությունը վերածվեց տարածաշրջանային ցույցի, որի գագաթնակետը դարձավ կորեական ժողովրդի՝ ճապոնացիների դեմ հզոր ապստամբությունը։

1980 թվականին Կվանջուում կայացավ երկրի պատմության հակակառավարական ամենազանգվածային ցույցերից մեկը, որն ուղղված էր Չոն Դու Հվանի ռազմական կառավարության դեմ։ Ցույցերի մասնակիցները ավելի քան երեք օր վերահսկել են քաղաքը՝ առաջադրելով իշխանություններին անցկացնել երկրի դեմոկրատացման պահանջ, և պատժել կոռումպացված բարձրաստիճան պաշտոնյաներին։ Երկրի ղեկավարությունը դիմել է ուժի․ զոհերի ընդհանուր թիվը՝ 100, այլ աղբյուրների գնահատականներով՝ 2000։ Այս միջադեպը ստացել է «Կվանգջուի ապստամբություն» անունը։

## Վարչական բաժանում
Կվանգջուն բաժանվում է 5 շրջանների (կու)․

## Կրոն

2005 թվականի մարդահամարի տվյալներով Կվանգջուի քաղաքացիների 32.7%-ը դավանում է քրիստոնեություն (17.7%-ը՝ բողոքականություն, 13%-ը կաթոլիկություն) և 14.4%-ը՝ բուդդիզմ։ 52.9%-ը չի դավանում որևէ կրոնի կամ դավանում է մուիզմի կամ այլ արմատական կրոնների։

## Բնակչություն
Կվանգջուի բնակչության թվաքանակն ունի հետևյալ պատկերը․

## Կլիմա

## Քույր-քաղաքներ
*  Թայվան, Չինաստանի Հանրապետություն (1968)
*  Սան Անտոնիո, ԱՄՆ (1981)
*  Գուանչժոու, Չինաստան (1996)
*  Մեդան, Ինդոնեզիա (1997)
*  Սենդայ, Ճապոնիա (2002)
*  Մասեյո, Բրազիլիա (2009)
*  Նևիննոմիսկ, Ռուսաստան (2010)

## Ծանոթագրություններ

Կատեգորիա:Հարավային Կորեայի քաղաքներ
Կովկասյան խաչագորտ

**Կովկասյան խաչագորտ** (), անպոչ երկկենցաղների կարգի սխտորագորտերի ընտանիքին պատկանող գորտատեսակ։

Վարում է գիշերային կենսակերպ և ցերեկային ժամերին թաքնվում է քարերի արանքներում։ 

## Տարածվածություն
Տարածված է միայն Կովկասյան տարածաշրջանում։ Հանդիպում է Վրաստանի արևմուտքում՝ Կողքիսի սարահարթում, Ադրբեջանի մի փոքր հատվածում և Ռուսաստանի Դաշնության Կրասնոդարի երկրամասում։

Ադրբեջանում տարածված է Զաքաթալա և Բայլական քաղաքներում, որոնք գտնվում են վրաց-ադրբեջանական սահմանամերձ գոտում։ Կա վարկած, որ տեսակը հանդիպում է նաև Հայաստանում։

Կան ապացույցներ, որ այս խաչագորտերը տարածված են նաև Թուրքիայի տարածքում։ Գրանված է ՌԴ Կարմիր գրքում։ Ապրում է լեռնային շրջաններում` ծովի մակարդակից մինչև 2300 մետր բարձրության վրա։

## Նկարագրություն
Չափերով բավականին փոքր գորտ է։ Մարմնի երկարությունը կազմում է 5-5,5 սմ։ Մարմինը վերևից ունի դեղնականաչավուն գունավորում, որոնք ծածկված են մուգ կանաչ պուտերով։

Սպիտակ է միայն փորի հատվածը։ Բազմացման ժամանակ առջևի վերջույթներին առաջանում են կոշտուկներ, որոնց գորտնուկ են անվանում։ Բազմացումից հետո արուի մեջքին առաջանում է խաչանման նախշ, որի արդյունքում էլ ստացել է իր անվանումը՝ *կովկասյան խաչագորտ*։

## Ծանոթագրություններ

Կատեգորիա:Գորտեր
Լաուրե

**Լաուրեանո Սանաբրիա Ռուիզ** (, ), ավելի հայտնի է որպես **Լաուրե** (), իսպանացի ֆուտբոլիստ, պաշտպան։ Հանդես է գալիս իսպանական «Դեպորտիվո Լա Կորունյա»-ի կազմում։

## Ակումբային կարիերա
Լաուրեն սկսել է իր ֆուտբոլային կարիերան իսպանական «Ռեալ Մադրիդի» ակադեմիայում։

2006 թվականին Լաուրեն պայմանագիր է կնքել Իսպանիայի 3-րդ դիվիզիոնում հանդես եկող «Լեգանեսի» հետ։ Թիմի կազմում անցկացրել է 1 մրցաշրջան։

2007 թվականի ամռանը Լաուրեն տեղափոխվել է «Դեպորտիվո Լա Կորունյա»։ Թիմի կազմւմ իր նորամուտը լաուրեն նշել է 2008 թվականի հունվարի 13-ին՝ «Վիլյառեալի» դեմ խաղում։ Հանդիպումն ավարտվել է 4-3 հաշվով։

## Ձեռքբերումներ
* Ինտերտոտոյի գավաթակիր - 2008

## Ծանոթագրություններ

## Արտաքին հղումներ
* Լաուրեի էջը «Դեպորտիվոյի» պաշտոնական կայքում 

Կատեգորիա:Ռեալ Մադրիդի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Իսպանացի տղամարդ ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Ալկորկոնի ֆուտբոլիստներ
Կատեգորիա:Լա Լիգայի ֆուտբոլիստներ
Քսանթի

**Քսանթի** (, ), քաղաք Հունաստանի Հանրապետության արևելքում՝ Արևմտյան Թրակիայում, հույն-թուրքական ցամաքային սահմանի շրջակայքում։

Քսանթի քաղաքը վարչականորեն մտնում է Հունաստանի Արևելյան Մակեդոնիա և Թրակիա պերիֆերիայի համանուն նոմոսի կազմի մեջ։

Քսանեթին Կոմոտինի և Ալեքսանդրուպոլիս քաղաքների հետ միասին համարվում է Արևելյան Մակեդոնիա և Թրակիա վարչատարածքային միավորի՝ պերիֆերիայի, պատմա-մշակութային գլխավոր կենտրոններից մեկը։

## Աշխարհագրություն
Քսանեթին գտնվում է ծովի մակարդակից 32-38 մետր բարձրության վրա՝ Թրակիական հարթավայրում, Ռոդոպների ստորոտին։ Այն գտնվում է Հունաստանի մայրաքաղաք Աթենքից 795 մետր և Մակեդոնիա երկրամասի վարչական կենտրոն Սալոնիկից 282 մետր հեռավորության վրա։

Քսանեթի ամենամոտ օդանավակայանները գտնվում են Ալեքսանդրուպոլիս քաղաքում՝ Քսանեթից 65 կմ, և Կավալայից 110 կմ հեռավորության վրա։

Քաղաքում առկա է երկաթուղային գիծ և ավտոբուսային կայարան, որոնք կապում են բոլոր մայրցամաքային հունական քաղաքները, ինչպես նաև Թուրքիայի Ստամբուլ քաղաքը։

## Բնակչություն
Քսանեթին բնակչության թվով միջին քաղաք է Հունաստանում։ Ի տարբերություն Կոմոտինիի և Ալեքսանդրուպոլիի՝ ունի բավականին ավելի քիչ բնակչություն։

Ըստ 2011 թվականի տվյալների՝ Քսանեթիի բնակչությունը կազմում է 53 270 մարդ։

Վերջին տարիների ցուցանիշով բնակչության թիվը բավականին մեծացել է։ 1940 թվականին այն ուներ 31 015 մարդ բնակչություն։ Մինչև 1991 թվականը Քսանեթի բնակչությունը հասել է 38 808-ի։ 2001 թվականին այն ուներ 46 464 մարդ բնակչություն։

Քաղաքի հիմնական բնակիչները հույներն են, որոնք դավանում են հույն ուղղափառություն։

Մեծ են նաև ազգային փոքրամասնությունների թիվը։ Թուրքիայի տիրապետությունը և թուրքական բնակավայրերին մոտ գտնվելը նպաստել են նրան, որ քաղաքում բնակություն են հաստատել նաև մեծ քանակությամբ թուրքեր, որոնք դավանում են իսլամ, հաճախ նաև աշխարհիկ են։

Քսանեթիում բնակվող մյուս ազգային փոքրամասնություններն են հայերը, բուլղարացիները և հրեաները։ Նախկինում այստեղ բնակվել են մեծ քանակությամբ հրեաներ, որոնց մեծ մասը սպանվել են Հոլոքոսթի տարիներին։ Հայերը այստեղ բնակություն են հաստատել դեռևս վաղ ժամանակներից։ Քսանեթիում գործում է հայկական եկեղեցի, որը հոգում է հայ համայնքի կրոնական կարիքները։

## Ծանոթագրություններ

Կատեգորիա:Հունաստանի քաղաքներ
Ռյա թազա (թերթ)

մինի|Թերթի անդրանիկ համարը
«**Ռյա թազա**» (քրդ․՝ *Rja Ţəzə* կամ կյուրեղագիր՝ *«Р’иа т’әзә»* - *«Նոր ուղի»*), խորհրդային և մասնակիորեն՝ հետխորհրդային շրջանի հայկական քրդալեզու եռօրյա թերթ։ Հանդիսացել է ՀԿԿ Կենտկոմի, Հայկական ԽԱՀ Գերագույն սովետի և ՀԽՍՀ Մինիստրների խորհրդի օրգան։ Առաջին անգամ լույս է տեսել 1930-ից (1938–55-ին ընդհատվել է), Երևանում։ խմբագիրներ՝ Հ․ Քոչար, Հ․ Մկրտչյան, Ջարդոե Գենջո, Միրոե Ասադ (Մ․ Մստոյան, 1955-ից)։

Հանդիսացել է քրդերեն միակ թերթը ԽՍՀՄ–ում և կանոնավոր պարբերականությամբ հրատարակությունը՝ աշխարհում։ Ակտիվորեն սատարել է ինդուստրացման և գյուղատնտեսության կոլեկտիվացման, մշակութային հեղափոխության ծրագրի իրականացմանը խորհրդային Հայաստանում։ Լուսաբանել է ԽՄՀՄ ներքին և արտաքին քաղաքականությունը, միջազգային քաղաքական կյանքը։

Խորհրդային Միության փլուզումից հետո, պետական աջակցության դադերացման պայմաններում, թերթը ֆինանսական դժվարությունների առաջ է կանգնել, սակայն, փակվելու փոխարեն վերածվել է ամսաթերթի՝ հինգ հարյուր տպաքանակով։ 2000 թվականին կյուրեղագրից թերթն անցում կատարեց լատինատառի։

Ֆինանսական խնդիրների պատճառով թերթը փակվեց 2003 թվականին։

## Տես նաև
* Ռյա Թազա

## Արտաքին հղումներ
* «Ռյա թազա» Մեծ Սովետական հանրագիտարանում

Կատեգորիա:Հայաստանի օրաթերթեր
Կատեգորիա:Հայկական ԽՍՀ օրաթերթեր
Իթակե

**Իթակե** (), կղզի Հոնիական ծովում, Հոնիական կղզիներից մեկը։ Կղզու մակերեսը 96 կմ² է։ Կղզու վարչական կենտրոնը` Իթակեն, գտնվում է ծովի ափին` աշխարհում ամենամեծ բնական ծովախորշերից մեկի ափին։

## Պատմություն
Անտիկ Հունաստանի դարաշրջանում Իթակեն Ոդիսևսի բնօրրանն է ու թագավորությունը։

Իթակեն բնակեցվել է Ք. ա. III հազարամյակի վերջերին, սակայն հնագիտական տեսանկյունից առավել հետաքրքիր է խորամանկ ու խելամիտ Ոդիսևսի կառավարման շրջանը, որը, ըստ Հոմերոսի, Ք. ա. XII դարն է (ի դեպ, հոմերոսյան Իթակեի նույնացումը պատմական Իթակեի հետ վիճելի հարց է)։

Ք. ա. IX դարում սկսում է կղզու ծաղկման շրջանը։ Անտիկ, դասական, ապա նաև հելլենիստական դարաշրջաններում այստեղ կյանքը բուռն զարգացում է ապրել։ Կառուցվել են ակրոպոլիսներ, զարգացել է բրուտագործությունը, վերելք է ապրել Հունաստանի և Արևելքի հետ շփումը։ 1499 թվականին սկսվում է Վենետիկի հանրապետության շրջանը, սակայն կղզին գրավում են ծովահենները և ավերում այն։ Հարյուրամյակներ շարունակ ծովահենները Իթակեն օգտագործել են պատսպարվելու համար, մինչև այստեղ հաստատվել են հարևան Կեֆալոնիա կղզու բնակիչները։ Քանի որ Իթակեի հողը արգասաբեր չէր, բնակիչների զբաղմունքը մեծ մասամբ կապված է եղել ծովի հետ։ Կղզին ունեցել է ծովային հարուստ ավանդույթներ։ 1797 թվականին կղզին նախ գրավում են Նապոլեոնի զորքերը, իսկ մի քանի տարի անց` անգլիացիները։ Իթակեն, ինչպես Հոնիական մյուս կղզիները, Հունաստանի հետ վերամիավորվել է 1864 թվականին։

2010 թվականին հնագետները հայտնաբերել են պալատ, որը նկարագրությամբ և հիմնադրման ժամանակաշրջանով նման է առասպելական Ոդիսևսի` Տրոյական պատերազմի հերոսի պալատին։ Հույն հնագետ Թանասիս Պապադուպոլիսը այդ առիթով հայտարարել է. «Ըստ եղած շատ հիմնավոր տվյալների` մենք համոզված ենք, որ գտնվում ենք Ոդիսևսի և Պենելոպեի պալատի առաջ, որը հոմերոսյան շրջանի միակ պալատն էր, որ դեռ չէր հայտնաբերվել»։

Իթակեում հայտնաբերվել են աստիճաններով եռահարկ ժայռափոր պալատի ավերակները։ Հայտնաբերվել է նաև ջրհոր, որը կառուցված է եղել Ք. ա. XIII դարում` Տրոյական պատերազմի ենթադրյալ ժամանակահատվածում։ Դրանից մի փոքր հեռու հայտնաբերվել են Ոդիսևսի պատկերով և հոմերոսյան մեջբերումներով սալիկներ։
[200px|մինի|ձախից|[Ձիթենի Իթակե կղզում, որը 1500 տարեկան է]]

## Նշանավոր բնակիչներ
* Ոդիսևս Անդրուցոս () - հույն զորավար, Հունաստանի ազատագրական պատերազմի (1821-1829) հերոս։
* Վասիլիս Կարավիաս () - ռուսական բանակի մայոր (1806-1812)։
* Լորենձոս Մավիլիս (), բանաստեղծ, շախմատիստ, շախմատային խնդրագրքի հեղինակ։
* Նիկոս Կարվունիս (), հույն բանաստեղծ, կոմունիստ։

## Տեսարժան վայրեր
[մինի|[Ոդիսևսի պատկերով մետաղադրամ, Ք. ա. III դար]]
* Լոիզի քարանձավ, որտեղ հայտնաբերվել են գրություններով խեցիներ, որոնք վկայում են տեղացիների կողմից հին հունական աստվածուհիների` Արտեմիսի, Հերայի, Աթենասի նկատմամբ ունեցած պաշտամունքի մասին։
* Նիմփաների քարանձավ
* Կատարոնի մենաստան
* Արետուսայի և Պերահորայի աղբյուր։ Այստեղ է գտնվում Հրեշտակապետների միջնադարյան տաճարը։

## Ծանոթագրություններ

## Գրականություն
* Վ. Վոդովոզով, «Հոնիական կղզիներ»

## Արտաքին հղումներ
* Պաշտոնական կայք
* Ամեն ինչ Իթակեի մասին

Կատեգորիա:Հունաստանի կղզիներ
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հին Հունաստանի աշխարհագրություն
Կատեգորիա:Հոնիական ծովի կղզիներ
Ուսանողի օր (Բուլղարիա)

**Ուսանողի օր**, բուլղարացի ուսանողների գլխավոր տոնը։ Նշվում է ամեն տարի դեկտեմբերի 8-ին։ Ազատ օր չէ։

## Պատմություն
20-րդ դարի սկզբին Սոֆիայի պետական համալսարանը Բուլղարիայի տարածքում միակ բարձրագույն ուսումնական հաստատությունն էր։ 1903 թվականին այդ համալսարանի ակադեմիական խորհուրդը որոշեց դեկտեմբերի 8-ը հայտարարել համալսարանի տոնը։

Այս ամսաթիվը պատահական չընտրվեց․ հենց այդ օրը, ըստ ուղղափառ եկեղեցու օրացույցի, սուրբ Կղեմես Օխրիդցու օրն է։ Կղեմես Օխրիդցին դեռ մինչև Մեթոդիոսի մահը լատինացիների հետապնդումներից փախել էր Բուլղարիա։ Բուլղարիայի Բորիս արքան Կղեմեսին քարոզելու ուղարկեց Բուլղարիայի թագավորության արևմտյան մաս՝ Կուտմիչևվիցա (ներկայումս՝ Սկոպիա)։ Այնտեղ Կղեմեսը հիմնեց Օխրիդի գրադպրոցը, որը համարվում է առաջին ուղղափառ համալսարանը։

1944 թվականից հետո, երբ Բուլղարիայում տապալվեց ֆաշիստական վարչակարգը, ուսանողական այս տոնի նշումը տեղափովեց նոյեմբերի 17, երբ ամբողջ աշխարհը նշում էր Ուսանողների միջազգային օրը։ Սակայն 1962 թվականին Սոֆիայի պետական համալսարանի 80-ամյակի կապակցությամբ «Բուլղարիայի ուսանողի օրը» սկսեցին կրկին նշել դեկտեմբերի 8-ին։

## Ծանոթագրություններ

## Արտաքին հղումներ
* День студента Болгарии в календаре праздников

Կատեգորիա:Բուլղարիայի տոներ
Կատեգորիա:Ուսանողություն
Անտառային հրդեհ Իսրայելում (2010)

**Անտառային հրդեհ Իսրայելում** (), խոշոր հրդեհ Հյուսիսային Իսրայելում, որը տեղի է ունեցել 2010 թվականի ձմռանը՝ դեկտեմբեր ամսին։

Այն պայմանավորված էր ձմեռային երաշտով և տեղումների բացակայությամբ։

## Պատմություն
Հրդեը բռնկվել է Հյուսիսային Իսրայելի Կարմել լեռան ստորոտում գտնվող անտառում՝ դեկտեմբերի 2-ին, տեղական ժամանակով ժամը տասնմեկին։

Հրդեհը տարածվել է շատ արագ և այն լուրջ ավերածություններ է կատարել Հայֆա քաղաքում և նրա մոտ գտնվող Օսֆիյա գյուղում։ Անմիջականորեն վտանգի գոտում գտնվող գյուղի հատվածներում կատարվել է զանգվածային տարհանում։

Հրդեհը տարածվել է նաև «Դեյմոն» բանտում, որտեղ փակված բանտարկյալները շտապ տարհանվել են։ Տարհանման ավտոբուսներից մեկը, որի մեջ գտնվում էին իսրայելցի ուսանողներ և բանտարկյալներ, վթարի է ենթարկվել և 37 մարդ զոհվել է։

Տարհանվել են նաև տեղի հոգեբուժարանի հիվանդները։ Զոհվել է ընդհանուր հաշվով 44 մարդ, իսկ 17 հազար բնակիչ տարհանվել է։

Հրդեհի ժամանակ երեք հրեա ուսանողներ փրկել են լուսանկարիչ Ռոնի Սոֆերին և նրան մեքենայով տեղափոխել մետակա հիվանդանոց։

## Միջազգային օգնություն
Հրդեհի պատճառով Իսրայելը լուրջ վնասներ է կրել։ Իսրայելի կառավարությունը օգնության խնդրանքով դիմել է միջազգային հանրությանը։ Ստորև այբբենական կարգով ներկայացված են այն պետությունները, որոնք պաշտոնապես արձագանքել են այս խնդրանքին

## Ծանոթագրություններ

Կատեգորիա:Հրդեհներ
Օլիվիե (աղցան)

**Օլիվիե**, Ռուսաստանում և նախկին ԽՍՀՄ երկրներում հայտնի աղցան, համարվում էր ավանդական տոնական և ամանորյա աղցան։ Անվանումն ստացել է ի պատիվ իր ստեղծողի` Լյուսիեն Օլիվիեի, որը 1860-ական թվականներին Մոսկվայի «Էրմիտաժ» ռեստորանի շեֆ-խոհարարն էր։ Արտասահմանում հայտնի է որպես «Ռուսական աղցան» (, , , , ): Ռուսաստանում Օլիվիեն անվանում են նաև «մսով աղցան» կամ «ձմեռային աղցան»։

## Պատմություն
Աղցանի ամենավաղ բաղադրատոմսը հրատարակվել է «Մեր սնունդը» («Наша пища») ամսագրի 1894 թվականի մարտի 31-ի թիվ 6 համարում։

Մի քանի տեղեկություների համաձայն աղցանի  սկզբնական բաղադրատոմսը հետևյալն էր` 2 շահպրակ, հորթի լեզու, մամլախավիար, 25 եփած խեցգետին, կես բանկա պիկուլի, կես բանկա սոի-կաբուլ, 2 թարմ վարունգ, կապարի թուփ, 5 ձու։

Սուսի համար` մայոնեզը պետք է պատրաստվեր ֆրանսիական քացախով 2 ձվից և զեյթունի ձեթով։

## Սովետական Օլիվիե
մինի|Օլիվիե աղցանի բաղադրիչները
Սովետական շրջանում Օլիվիե աղցանի բաղադրատոմսը փոխվեց, բաղադրիչներից ոմանք փոխարինվեցին  ավելի էժան և մատչելի այլ բաղադրիչներով։ Սովետական դասական Օլիվիեն կազմված էր 6 կամ 8 բաղադրիչներից.
* եփած կարտոֆիլ;
* եփած գազար;
* եփած երշիկ կամ միս;
* եփած ձու;
* թթու կամ մարինացված վարունգ;
* պահածոյացված կանաչ ոլոռ;
* մայոնեզ կամ թթվասեր;
* սամիթ։

Ամենը, բացի ոլոռից, կտրտել խորանարդաձև, խառնել և ծածկել մայոնեզով կամ թթվասերով։

Պատրաստման հեշտության ու մատչելիության շնորհիվ  աղցանը սովետական տարիներին ճանաչված էր։ Այն Նոր տարվա սեղանի պարտադիր բաղադրիչներից էր։ Կար նաև այլ տարբերակ հավի մսով, որն անվանում էին «Մայրաքաղաքային աղցան»։

## Հետաքրքիր փաստեր
* Ամենամեծ Օլիվիե աղցանը` քաշով 1841 կգ, պատրաստվել է 2012 թվականին Օրենբուրգում։ Նրա պատրաստման համար անհրաժեշտ է եղել 220 կգ կարտոֆիլ, 40 կգ սոխ, 80 կգ գազար, 20 կգ կանաչի, 500 կգ երշիկ, 170 կգ թթու վարունգ, 260 լ մայոնեզ, 5040 ձու և 136 կգ կանաչ ոլոռ։

## Ծանոթագրություններ

## Արտաքին հղումներ
* Анна Кушкова. В центре стола: зенит и закат салата «Оливье»
* Расследования С. Оливьюшкина: «Дело о тайне салата оливье». 
* Самый большой в мире салат оливье 

Կատեգորիա:Աղցաններ
Կատեգորիա:Կարտոֆիլով ուտեստներ
Կատեգորիա:Ուտեստներ հավի ձվից
Կատեգորիա:Ռուսական խոհանոց
Բենեդիկտ Նուրսիացի

**Բենեդիկտ Նուրսիացի** (, ), կաթոլիկ սուրբ, արևմտաեվրոպական վանականության ականավոր դեմքերից մեկը և Բենեդիկտյան միաբանության հիմնադիրները։

## Կենսագրություն
Բենեդիկտ Նուրսիացին ծնվել է 480 թվականին Իտալիայի Նորչա բնակավայրում՝ հարուստ հողատիրոջ ընտանիքում։ Նրա երկվորյակ քույրն էր Սքոլաստիկա Նուրսիացին, ով հետագայում նույնպես սրբադասվում է Կաթոլիկ Եկեղեցու կողմից։ Բենեդիկտը նախնական կրթությունը հայրենի Նուրսիայում ստանալուց հետո նրան ծնողներն ուղարկում են Հռոմ՝ ուսման։ Հիասթափված Հռոմում տիրող անբարոյականությունից նա իրեն նվիրում է վանական կյանքին և մի խումբ մենակյացների հետ բնակություն է հաստատում Աֆֆիլե քաղաքի մոտակայքում գտնվող լեռներում։

Այս ժամանակահատվածում Բենեդիկտի հռչակը մեծ տարածում է գտնում և նաև է վստահվում Վիկովարոի վանքի վանահյրությունը։ Բենեդիկտը ձեռնամուխ է լինում մի շարք բարեփոխումների, որոնք սակայն հանդիպում են վանականների խիստ ընդդիմությանը. նրանք փորձում են իրենց համար տհաճ վանահորը սպանել թունավորված գինու միջոցով։

## Ծանոթագրություններ

## Գրականություն
* Friedrich Wilhelm Bautz: *Benedikt von Nursia. In: Biographisch-Bibliographisches Kirchenlexikon* (BBKL). Band 1, Bautz, Hamm 1975. 2., unveränderte Auflage Hamm 1990, ISBN 3-88309-013-1, Sp. 494–496.
* Francis Clark: *The Pseudo-Gregorian dialogues.* 2 Bände, Brill, Leiden 1987, Band 1: ISBN 90-04-07775-8, Band 2: ISBN 90-04-07776-6. (Studies in the history of Christian thought 37-38).
* Simone Frignani: *Der Benediktweg – von Nursia über Subiaco nach Montecassino*. Tyrolia-Verlag, Innsbruck 2014, ISBN 978-3-7022-3340-2.
* Ildefons Herwegen, Emmanuel von Severus: *Der heilige Benedikt.* 5. Auflage. Patmos-Verlag, Düsseldorf 1980, ISBN 3-491-77347-4.
* Tino Licht: *Die ältesten Zeugnisse zu Benedikt und dem benediktinischen Mönchtum*, in: *Erbe und Auftrag* 89 (2013), S. 434–441.
* Raphael Molitor (Hrsg.): *Vir Dei Benedictus. Eine Festgabe zum 1400. Todestag des Heiligen Benedikt.* Münster 1947.
* Veith Risak: *Benedikt - Menschenführer und Gottsucher.* Böhlau-Verlag, Wien u. a. 1991, ISBN 3-205-05422-9.
* Bernardin Schellenberger: *Benedikt von Nursia. Der Werdegang eins spirituellen Meisters*. Echter, Würzburg 2015. ISBN 978-3-429-03812-0.
* Adalbert de Vogüé: *Benedikt von Nursia*. In: *Theologische Realenzyklopädie.* Band 5, 1980, S. 538–549.
* Adalbert de Vogüé, *Benedikt von Nursia. Ein Lebensbild.* Verlag Neue Stadt, München u.a. 2006, ISBN 3-87996-681-8.
* Alfried Wieczorek, Gerfried Sitar (Hrsg.): *Benedikt und die Welt der frühen Klöster*. Ausstellungskatalog. Schnell und Steiner, Regensburg 2012, ISBN 978-3-7954-2581-4, bes. S. 17–29.

Կատեգորիա:Կաթոլիկ եկեղեցու սրբեր
Կատեգորիա:Եկեղեցու հայրեր
Ռաֆայել Մոնտի

**Ռաֆայել Մոնտի** (Raffaele Monti, ), իտալացի ականավոր քանդակագործ, պոետ։

## Կենսագրություն
Ռաֆայել Մոնտին ծնվել է Միլանում, սովորել է Կայսերական Ակադեմիայում իր հոր՝ քանդակագործ Գաետանո Մատթեո Մոնտիի ղեկավարության ներքո։ Ընդամենը 20 տարեկանում հրավիրվում է Վիենա, որտեղ մեծ հովանավորություն է ստանաում։ 1840 թվականին նա վերադառնում է Միլան։ 1846 թվականին Մոնտին 1 տարով մեկնում է Անգլիա, իսկ ավելի ուշ բնակություն է հաստատում այնտեղ։

Մոնտին ցուցադրվում է Թագավորական Ակադեմիայում և շուտով, հատուկ դուքս Դևոնշիրացի 6-րդ համար իր «Շղարշապատ վեստալուհի» շղարշի պատրանքով քանդակի համար, ստանում է առաջատար քանդակագործի ճանաչում։ Այս աշխատանքի հիման վրա Copeland-ի փարոսյան ճենապակուց «հարսնացու» անունով հայտնի ստեղծված կիսանդրին, որն ավելի հայտնի է որպես «հարսնացուի քանդակ», 1861 թվականին ներկայացվում է Բյուրեղապակյա Պալատ արվեստի միությունում։ Այդ կիսանդրին դառնում է երբևէ ստեղծված ամենահայտնի փարոսյան կիսանդրիներից մեկը։

Մոնտին քանդակներ էր ստեղծում մարմարից, բայց նա քանդակներ է ստեղծել նաև մետաղից և ճենապակուց, ակտիվ էր կիրառական արվեստի բնագավառում։

## Պատկերասրահ

Պատկեր:Veiled Vestal by Raffaelle Monti.jpg
Պատկեր:Father Thames, St John's Lock, Lechlade.jpg
Պատկեր:Veritas raffaelle monti.jpg
Պատկեր:CWVStewart.jpg|
Պատկեր:Raffaelle Monti-The Sleep of Sorrow and the Dream of Joy-Victoria and Albert Museum.jpg
Պատկեր:Love raffaelle monti.jpg


## Ծանոթագրություններ

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Իտալացի արվեստագետներ
Կատեգորիա:Իտալացի բանաստեղծներ
Կատեգորիա:Իտալացի քանդակագործներ
Դոբելեի շրջան

**Դոբելեի շրջան** (), վարչատարածքային միավոր Լատվիայի արևմտյան մասում, Զեմգալե պատմական մարզում։ Բաղկացած է 10 վոլոստից և Դոբելե քաղաքից, որը և շրջանի վարչական կենտրոնն է։ Բնակչությունը 2015 թվականի հունվարի 1֊ի տվյալներով՝ կազմում է 20 878 մարդ։

Շրջանի մակերեսը 889,7 կմ² է։

Շրջանը կազմավորվել է 2009 թվականի հուլիսի 1֊ին։

## Բնակչություն
2010 թվականի հունվարի 1֊ին բնակչության թվաքանակը կազմում էր 24 390 մարդ։

### Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Շրջանի պաշտոնական կայք 

Կատեգորիա:Լատվիայի շրջաններ
Դյուլա Հայ

**Դյուլա Հայ** (, ), հունգարացի մտավորական, դրամատուրգ։

## Կենսագրություն
Սենոյը ծնվել է  1900 թվականին Աբոնիում` Ավստրո-հունգարական և եվրոպական ընտանիքում։ Նա մասնակցել է գերմանական կոմունիստական շարժմանը 1920-ական թվականներին (հատկապես ագիտացիոն պրոպագանդիստական աշխատանքներում)։ Երկրորդ համաշխարհային պատերազմի ժամանակ նա որոշ ժամանակով ապրել է Մոսկվայում` Լուքս հյուրանոցում տասնյակ ուրիշ կոմունիստ աքսորականների հետ։
1950-ական թվականներին նա եղել է այլախոհ Հունգարիայի գրողների միությունում և մի քանի ամիս հանդես է եկել բանվորների խորհրդի պաշտպանությամբ` գլխավորելով Հունգարական 1956 թվականի հեղափոխությունը։
Հունգարական հեղափոխության ժամանակ նշանակալի դեր է խաղացել Հունգարիայի գրողների միությունում` որպես հեղափոխական մարմին։
Մասնակցել է բանվորների խորհրդի շարժմանը, Ռադիոյի կոչն է գրել` ուղղված աշխարհի մտավորականությանը, որը հեռարձակվել է։
1957 թվականի նոյեմբերին  ձերբակալվել  և  դատապարտվել է 6 տարվա ազատազրկման։ Երեք ու կես տարի հետո նա ազատվել է բանտից և մի քանի տարի անց` 1965 թվականին, Հունգարիայից գնացել է Շվեյցարիա իր կնոջ` Եվայի հետ, որտեղ նա որպես էմիգրանտ շարունակել է պիես գրել Արևմուտքում։
Նա  1975 թվականին՝  իր 75-ամյակից երկու օր հետո,  մահացել է Ասքոնայում` Շվեյցարիայում։

## Ընտիր երկեր
* *Tiszazug* (1945)
* *Isten, császár, paraszt* (1946)
* *Romok* (1947)
* *Ítélet éjszakája* (1948)
* *Az élet hídja* (1951–52)
* *Erő* (1952)
* *Gyilkosok tanyáján* (1953)
* *Öt színdarab* (1954)
* *Sorsok és harcok* (1955)
* *Szabadság, szerelem* (1955)
* *A pulykapásztor* (1956)
* *Királydrámák* (1964)

## Աղբյուրներ
* Reményi Gyenes István: Ismerjük őket? Zsidó származású nevezetes magyarok (Ex Libris Kiadó, Budapest, 2000); ISBN 963-85530-3-0
* Háy Gyula: Született 1900-ban; Interart, Budapest, 1990; ISBN 963-01-9976-9
* Háy Éva (Háy Gyuláné, Majoros Éva): A barikád mindkét oldalán (Budapest, Osiris, 2000)
* Ki kicsoda a magyar irodalomban? Könyvkuckó Kiadó, Budapest, 1999; ISBN 963-8157-91-7

## Ծանոթագրություններ

Կատեգորիա:Հունգարացի դրամատուրգներ
Կատեգորիա:Հունգարացի թարգմանիչներ
Կատեգորիա:Հունգարացի գրողներ
Կատեգորիա:Հունգարացի սցենարիստներ
Ասիական ցիվետ

**Ասիական ցիվետ**, **մեծ ցիվետ** կամ **հնդկական ցիվետ** (), գիշատիչների կարգի ցիվետների ընտանիքին պատկանող կենդանատեսակ։

Տարածված է Հեռավոր Արևելքում։ Վերջին տարիներին կենդանատեսակների թիվը կտրուկ նվազել է և ասիական ցիվետը Բնության պահպանության միջազգային միության կողմից գնահատվել է, որպես վտանգման սպառնացող տեսակ։

Քիչ քանակությամբ պահպանվել են միայն Հարավարևելյան Ասիայի որոշ հատուկ պահպանվող տարածքներում՝ արգելոցներում և ազգային պարկերում։

## Տարածվածութուն
Տարածված են Հարավարևելյան Ասիա տարածաշրջանի պետությունների տարածքներում։

Ազատության մեջ ապրում են Լաոսում, Թաիլանդում, Վիետնամում, Կամբոջայում, Նեպալում, Բութանում, Մյանմայում, Սինգապուրում, Չինաստանի հարավում, Հնդկաստանի հյուսիս-արևելքում, ինչպես նաև ամբողջ Մալակկա թերակղզու տարածքում։

Այս տեսակները հայտնաբերվել են Հեռավոր Արևելքի կուսական անտառներում, ինչպիսիք են սաղարթավոր և մշտադալար անտառները։

Ապրում են նաև տնկադաշտերում և միջնակարգ անտառներում՝ ծովի մակադրակից մինչև 1600 մետր բարձրության վրա։

## Նկարագրություն
Առանց պոչի մարմնի երկարությունը կազմում է 50-95 սմ։ Պոչը բավականին երկար է՝ 38-59 սմ։ Կշռում է 3,4-9,2 կգ։

Կոկորդի վրա ունի զարդանախշեր՝ սև և սպիտակ գույներով։ Մարմնի հիմնական գույնը կարմրավուն կամ մոխրագույն է, ոչ հաճախ նաև շագանակագույն։

Պոչը գծավոր է և հզոր։ Այն ունի գրեթե նույն գունավորումը, ինչ որ կոկորդային հատվածը։

## Ծանոթագրություններ

Կատեգորիա:Հնդկաստանի կենդանական աշխարհ
Կատեգորիա:Թաիլանդի կենդանական աշխարհ
Կատեգորիա:Բութանի կենդանական աշխարհ
Կատեգորիա:Վիետնամի կենդանական աշխարհ
Կատեգորիա:Նեպալի կենդանական աշխարհ
Ջորջ Կարպատի

**Ջորջ Կարպատի** (, ), կանադացի նյարդաբան։ Նյարդամկանային խանգարումների, այդ թվում մկանային տարաճման  ախտորոշման և բուժման առաջատար փորձագետ։

## Կենսագրություն
Ջորջ Կարպատին ծնվել է Հունգարիայի Դեբրեցեն քաղաքում։ Վերապրել է հոլոքոստը, 1957 թվականին գաղթել է Կանադա։ 1960 թվականին Դալհուզի համալսարանից ստացել է բժշկագիտության դոկտորի կոչում։ Շուրջ 30 տարի զբաղվել է նյարդաբանության կլինիկական պրակտիկայով, հետազոտությամբ և դասավանդմամբ։ Ղեկավարել է Իսահակ Ուոլթոն Կիլամ ամբիոնը, եղել է ՄաքԳիլի համալսարանի նյարդաբանության պրոֆեսոր։

2001 թվականին մկանային տարաճման բնագավառում ներդրման համար արժանացել է Կանադայի շքանշանի։ 2005 թվականին արժանացել է Քվեբեկի ազգային շքանշանի ասպետի կոչման։ Եղել է Կանադային թագավորական ընկերության և Հունգարիայի գիտությունների ակադեմիայի անդամ։

Կարպատին մահացել է 2009 թվականի փետրվարի 6-ին, 74 տարեկան հասակում։ Թաղված է Մոնրեալի Բարոն դե Հիրշ գերեզմանատանը։

## Հիմնական աշխատանքներ
* Pathology of skeletal muscle. New York: Churchill Livingstone. 1984. (Stirling Carpenterrel)
* Myoblast transfer therapy. Ed. by Robert C. Griggs, George Karpati. New York: Plenum Press. 1990.
* Disorders of voluntary muscle. Ed. by George Karpati et al. Cambridge: Cambridge University Press. 2001.
* Az izombetegségek alapjai és modern szemlélete. Budapest: Springer. 2001. (Molnár Mária Judittal)

## Ծանոթագրություններ

Կատեգորիա:Կանադացի նյարդաբաններ
Կատեգորիա:Հոլոքոստից փրկվածներ
Լոռի բերդ (այլ կիրառումներ)

**Լոռի բերդ**, կարող է վերաբերել՝
* Լոռի բերդ - միջնադարյան անառիկ ամրոց ներկայիս Լոռու մարզում՝ Ստեփանավանից 4,5 կմ հեռավորության վրա
* Լոռի բերդ - գյուղ Հայաստանի Լոռու մարզում՝ մարզկենտրոն Վանաձորից 29 կմ հյուսիս-արևելք
* Լոռի Բերդ - համայնք Լոռու մարզում
Լոս Անդես (այլ կիրառումներ)

**Լոս Անդես**, կարող է վերաբերել՝
* Լոս Անդես - քաղաք Չիլիում
* Լոս Անդես - դեպարտամենտ Արգենտինայում, *Սալտա* պրովինցիայի կազմում
* Լոս Անդես - նահանգ Չիլիի Վալպարաիսո տարածաշրջանում
Լորդ (այլ կիրառումներ)

**Լորդ**, կարող է վերաբերել՝
* Լորդ - նորզելանդացի երգչուհի-երգահան
* Լորդ - Մեծ Բրիտանիայում 1. պառլամենտի վերին (լորդերի) պալատի անդամ
Արքունական տուն (ֆիլմ, 1930)

**«Արքունական տուն»** (; թարգմանության այլ տարբերակը՝ «Մեծ տուն»)՝ սև-սպիտակ գեղարվեստական ֆիլմ, ռեժիսոր Ջորջ Ու. Հիլլի՝ 1930 թվականին թողարկված դրամատիկ թրիլերը։ Գլխավոր դերերում ներգրավված են Ռոբերտ Մոնտգոմերին, Չեստեր Մորրիսը և Ուոլլես Բիրին։

Ֆիլմն առաջադրվել է «Օսկարի» չորս արձանիկների «Լավագույն ֆիլմ», «Տղամարդու լավագույն դեր» (Ուոլլես Բիրի), «Լավագույն սցենար» (Ժոզեֆ Ֆարնեմ, Մարտին Ֆլևին, Ֆրենսիս Մարիոն և Լեննոքս Ռոբինսոն՝ հաղթանակած) և «Լավագույն ձայն»,(Դուգլաս Շիրեր՝ հաղթանակած)։

## Սյուժե
Երիտասարդ, գեղեցիկ, բայց հիմար Քենթը (Ռոբերտ Մոնթհոմերի) ոչ սթափ վիճակում նստում է ավտոմեքենայի ղեկին և մարդ է սպանում։ Դատավճիռը լինում է 10 տարվա ազատազրկումը։ Նրան տեղավորում են գերլեցուն բանտում, որը նախատեսված էր 1800 մարդու համար, մինչդեռ այստեղ իրենց պատիժն էին կրում 3000 դատապարտյալներ։ Քենթին նետում են տեղի հեղինակություններ Մորգանի (Չեստեր Մորրիս) և Բուտչի (Ուոլլես Բիրի) բանտախուց, վերջիններս էլ նրան համոզում են կազմակերպել «դարի փախուստը»….

## Դերերում

## Ստեղծում
Բուտչի դերում սկզբնապես նախատեսել էին Լոն Չեյնիին, ով հասցրեց նույնիսկ նկարահանվել մի քանի տեսարաններում։ Դերասանի անակնկալ մահը խափանեց նկարահանող խմբի բոլոր պլանները, և Բուտչի դերը վստահվեց Ուոլլես Բիրիին։ Բիրիի դերը ծաղրապատճենվել է «Մերկ ատրճանակ 33 ⅓. Վերջին վիրավորանքը» ֆիլմում լեսլի Նիլսենի կողմից։

## Ծանոթագրություններ

## Արտաքին հղումներ
* 

Կատեգորիա:1930 ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Անգլերեն ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր
Pinterest

**Pinterest (Փինթերեսթ)**, սոցիալական ինտերնետ-ծառայություն, ֆոտոհոսթինգ, որը թույլ է տալիս օգտատերերին օնլայն ռեժիմում պատկերներ ավելացնել և տեղադրել դրանք թեմատիկ հավաքածուներում՝ կիսվելով այլ օգտատերերի հետ։ Ծառայությունում ավելացված պատկերները կոչվում են «կոճակներ» (), իսկ հավաքածուները, որոնց նրանք պատկանում են՝ «տախտակներ» (), շնորհիվ կայքի ձևավորման գեղարվեստական առանձնահատկությունների՝ հատկապես հանրահայտ է կանանց շրջանում։

2015 թվականի մարտի 23-ի տվյալներով՝ կայքը 31-րդ հորիզոնականն է զբաղեցնում alexa.com-ի վարկանիշային սանդղակում։

[thumb|Ընկերության հիմնադիր Բեն Զիլբերմանը (ձախից) [South by Southwest փառատոնի շրջանակներում կայացած ինտերակտիվ համաժողովի ընթացքում (մարտ 2012)]]

Կայքի հիմնադիրը Բեն Զիլբերմանն Ուեսթ դե Մունից։ Նա 2008 թվականին հիմնադրել է նույնանուն ընկերությունը (ծառայությունը թողարկվել միայն 2009 թվականին)։

## Պատմություն
310px|thumb|left
Ծառայությունը ստեղծելու համար աշխատանքները սկսվել են 2009 թվականի դեկտեմբերին, կայքը բետա տարբերակով թողարկվել է 2010 թվականի մարտին՝ սկզբում փակ գրանցմամբ, ապա՝ միայն հրավերներով գրանցմամբ։ Ազատ գրանցումը բացվել է միայն 2012 թվականի օգոստոսին։

Ըստ հիմնադիր Զիլբերմանի՝ նա անձամբ է նամակներ գրել առաջին 5 հազար օգտատերերին՝ գրանցման առաջարկությամբ։ Թողարկումից 9 ամիս անց ծառայությունից օգտվում էին արդեն 10 հազար մասնակիցներ։ Գրասենյակը գտնվում էր ոչ մեկ վարձակալված բնակարանում, այնտեղ աշխատում էին Զիլբերմանը և մի քանի ծրագրավորողներ, գրասենյակային տարածք ընկերությունը տեղափոխվեց 2011 թվականի ամռանը։

## Ծանոթագրություններ

## Արտաքին հղումներ
* 

Կատեգորիա:Windows Phone ծրագրային ապահովում
Կատեգորիա:Անդրոիդի ծրագրային ապահովում
Լորենս շրջան (այլ կիրառումներ)

**Լորենս շրջան**, կարող է վերաբերել՝
* Լորենս շրջան - ԱՄՆ Հարավային Կարոլինա նահանգի 46 վարչական միավորներից մեկը
* Լորենս շրջան - ԱՄՆ Ջորջիա նահանգի 159 վարչական միավորներից մեկը
Լուբյանկա (այլ կիրառումներ)

**Լուբյանկա**, կարող է վերաբերել՝
* Լուբյանկա - գետ Ռուսաստանում, Սելեկշայի վտակը
* Լուբյանկա - գյուղ Ուկրաինայի Նիկոլաևի մարզի Վեսելինովոյի շրջանում
Լուբնյա (այլ կիրառումներ)

**Լուբնյա**, կարող է վերաբերել՝
* Լուբնյա - գյուղ Ռուսաստանի, Սմոլենսկի մարզի Սմոլենսկի շրջանի կազմում
* Լուբնյա - գյուղ Ուկրաինայի Անդրկարպատյան մարզի Վելիկոբերեզնյայի շրջանում
Լուգո (այլ կիրառումներ)

**Լուգո**, կարող է վերաբերել՝
* Լուգո - առողջարանային խոշոր քաղաք Իսպանիայի հյուսիս-արևմուտքում, Գալիսիա ինքնավար համայնքի Լուգո նահանգի վարչական կենտրոն
* Լուգո - քաղաք Իտալիայում՝ Էմիլիա Ռոմանիա մարզում՝ Ռավեննա գավառում
Լուգովկա (այլ կիրառումներ)

**Լուգովկա**, կարող է վերաբերել՝
* Լուգովկա - գետ Ռուսաստանում, հոսում է Յարոսլավլի մարզով
* Լուգովկա - գյուղ Ուկրաինայի Սումիի մարզի Վելիկա-Պիսարևկայի շրջանում
Լուդոնկա (այլ կիրառումներ)

**Լուդոնկա**, կարող է վերաբերել՝
* Լուդոնկա - գետ Ռուսաստանում, Կուխվի վտակը
* Լուդոնկա - գետ Ռուսաստանում, Օմուգի վտակը
Լուիս շրջան (այլ կիրառումներ)

**Լուիս շրջան**, կարող է վերաբերել՝
* Լուիս շրջան - ԱՄՆ Այդահո նահանգի 44 վարչական միավորներից մեկը
* Լուիս շրջան - ԱՄՆ Միսսուրի նահանգի 114 վարչական միավորներից մեկը
* Լուիս շրջան - ԱՄՆ Նյու Յորք նահանգի 62 վարչական միավորներից մեկը
Լուլե (այլ կիրառումներ)

**Լուլե**, կարող է վերաբերել՝
* Լուլե - կանտոն Ֆրանսիայում
* Լուլե - համայնք Ֆրանսիայում
Լուկաշի (այլ կիրառումներ)

**Լուկաշի**, կարող է վերաբերել՝
* Լուկաշի - գյուղ Ռուսաստանի, Լենինգրադի մարզի Գատչինսկի շրջանի կազմում
* Լուկաշի - գյուղ Ուկրաինայի Պոլտավայի մարզի Վելիկա Բոգաչկայի շրջանում
Լուկե (այլ կիրառումներ)

**Լուկե**, կարող է վերաբերել՝
* Լուկե - գյուղ Էստոնիայի Տարտումաա նահանգի Նիո շրջանում
* Լուկե - քաղաք և մունիցիպալիտետ Իսպանիայում
Հունգարական ֆիլհարմոնիկ

մինի|Հուշատախտակ Բադենում այն տան վրա, որտեղ նվագախումբը սկսել է աշխատել 1957 թվականին
**Հունգարական ֆիլհարմոնիկ** կամ **Ֆիլհարմոնիա Հունգարիկա** (Philharmonia Hungarica)**,** սիմֆոնիկ նվագախումբ, աշխատել է 1956-2001 թվականներին և բաղկացած է եղել հունգարացի երաժիշտներից, որոնք 1956 թվականին խորհրդային զորքերի կողմից Հունգարական ապստամբությունը ճնշելուց հետո չցանկացան մնալ Հունգարիայում։ Ի սկզբանե հիմնադրվել է Բադենում, Վիեննայի մոտակայքում, ապա հիմնավորվել է գերմանական Մարլ քաղաքում։ Առաջին համերգը կայացել է 1957 թվականի մայիսի 28-ին։

## Ղեկավարներ
Փախստականներից կազմված այս նվագախմբի առաջին ղեկավարը եղել է Զոլտան Ռոժնյային (1956-1961), որի գլխավորությամբ Հունգարիայի լավագույն տաղանդավոր երաժիշտներ հավաքվեցին, և նվագախումբը 1959 թվականին մեծ հաջողությամբ շրջագայել է ԱՄՆ-ում։ Սկզբնական շրջանում նվագախմբին մեծ աջակցություն է ցուցաբերել Անթալ Դորատին, լինելով նրա պատվավոր նախագահը։ Դորատիի մահից հետո, 1988 թվականին այդ պաշտոնը զբաղեցրել է Իեհուդի Մենուհինը։

1961-1967 թվականներին նվագախումբը գլխավորում էր Միլտիադես Կարիդիսը։ Ապա երկար տարիների ընթացքում նվագախումբը ղեկավարել է Ալոիս Շպրինգերը։ Անտալ Դորատիի հետ հերթագայելով Շպրինգերը 1970-ական թվականներին Հունգարական ֆիլհարմոնիկ նվագախմբի հետ իրականացրել է եզակի նախագիծ. Յոզեֆ Հայդնի բոլոր՝ 104 սիմֆոնիաների ամբողջական ձայնագրությունը։ Աշխարհում այն հայտնի է որպես առաջին նման ձայնագրություն, թեև դրանից առաջ Էռնստ Մերցենդորֆերը Հայդնի բոլոր սիմֆոնիաները ձայնագրել էր Վիենայի կամերային նվագախմբի հետ, որը ավելի պակաս հնչեղություն է ունեցել։

Նվագախմբի գոյության վերջին տարիներին այն գլխավորել է Յուստուս Ֆրանցը, ապա Ռոբերտ Բահմանը։

## Լուծարում
Նվագախմբի գոյության ողջ ընթացքում, ակնհայտ քաղաքական դրդապատճառներով (Արևմտյան Գերմանիան ձգտում էր օգտագործել հակախորհրդային քարոզչական պոտենցիալը), այն ստացել է զգալի ֆինանսական և կազմակերպչական աջակցություն ԳԴՀ կառավարության կողմից։ Այդ աջակցությունը շարունակվել է ոչ միայն սառը պատերազմի ընթացքում, այլ նաև 1990 թվականին երկաթե վարագույրի ընկնելուց հետո։ Թեև այն բանից հետո, երբ կոմունիստական վարչակարգը Հունգարիայում դադարեցրեց իր գոյությունը, այդ աջակցությունը աստիճանաբար պակասել էր։

Նվագախմբի նկատմամբ հետաքրքրության աստիճանական անկման հետևանքով  2001 թվականի սկզբին ամբողջովին դադարեցվել է պետական սուբսիդավորումը և այն այն լուծարվել է։ Հրաժեշտի համերգը կայացել է Դյուսելդորֆում, ապրիլի 22-ին։ Անտոն Բրուքների Իներորդ սիմֆոնիան լսելու համար հավաքվել էին ընդամենը 150 ունկնդիր (դահլիճի 2000 մարդ հնարավորության դեպքում), այն բանից հետո, երբ Գերմանիայի նվագախմբային միությունը կեղծ հաղորդագրություն էր տարածել, որ համերգը հետաձգվելու է։ Նվագախումբը փրկելու պլանները տապալվել էին, քանի որ այն այլևս քաղաքական հետաքրքրություն չէր ներկայացնում։

## Ծանոթագրություններ

## Արտաքին հղումներ
* Արխիվային պատճեն պաշտոնական կայքի
* Նվագախմբի ծագման մասին հոդված "Time" ամսագրում  
*  Orchester der Philharmonia Hungarica 

Կատեգորիա:1956 հիմնադրումներ
Կատեգորիա:2001 կազմալուծված ընկերություններ
Կատեգորիա:Գերմանական երաժշտության պատմություն
Կատեգորիա:Երաժշտական խմբեր այբբենական կարգով
Կատեգորիա:Հունգարական հեղափոխություն
Կատեգորիա:Սառը պատերազմի քարոզչություն
Կատեգորիա:Սիմֆոնիկ նվագախմբեր
Լուգովոյ (այլ կիրառումներ)

**Լուգովոյ**, կարող է վերաբերել՝
* Լուգովոյ - գյուղ Ռուսաստանի Դաշնության Ռոստովի մարզի Տացինսկի շրջանում
* Լուգովոյ - քաղաքատիպ ավան Ռուսաստանի, Խանտի-Մանսիական ինքնավար օկրուգի Կոնդինսկի շրջանի կազմում
Աստղիկ Գևորգյան

**Աստղիկ Արսենի Գևորգյան** (), հայ գրող, լրագրող։

## Կենսագրություն
Աստղիկ Գևորգյանը ծնվել է 1932 թվականին Երևանում։ Սովորել է Երևանի թիվ 28 միջնակարգ դպրոցում, 1951-1956 թվականներին՝ Երևանի պետական համալսարանի բանասիրական ֆակուլտետի ժուռնալիստիկայի բաժնում։ 1953-1956 թվականներին եղել է Սուրեն Սպանդարյանի անվան դպրոցի ավագ ջոկատավար։ 1956-1970 թվականներին աշխատել է «Սովետական Հայաստան» թերթում, նյութեր է տպագրել «Հայրենիքի ձայն», «Ավանգարդ», «Գրական թերթ», «Երեկոյան Երևան», «Իրավունք» և այլ թերթերում։ 1970-1977 թվականներին եղել է ՀԽՍՀ Ժուռնալիստների միության պատասխանատու քարտուղարի տեղակալ, 1977-1992 թվականներին՝ քարտուղար։ 1992-2017 թվականներին եղել է Հայաստանի Ժուռնալիստների միության նախագահը, 2008 թվականից ՀՀ Հանրային խորհրդի անդամ է։ 1991 թվականից ժուռնալիստական միությունների միջազգային կոնֆեդերացիայի խորհրդի (Մոսկվա), 1995 թվականից՝ Երևանի մամուլի ակումբի խորհրդի և վարչության անդամ։

## Պարգևներ
* Երևանի քաղաքապետարանի ոսկե մեդալ, 2012

## Ծանոթագրություններ

Կատեգորիա:Երևանի ավագանու 3-րդ գումարման անդամներ
Կատեգորիա:Հայ լրագրողներ
Կատեգորիա:Հայ կին գրողներ
Կատեգորիա:Հայաստանի ժուռնալիստների միության անդամներ
Կատեգորիա:Հայաստանի հանրային խորհրդի անդամներ